FN Herstal

Fabrique Nationale de Herstal (skraćeno FN Herstal ili FNH) je belgijska industrija oružja iz grada Herstala. Tvrtka je podružnica belgijske grupacije Herstal koja u vlasništvu ima još nekolicinu industrija oružja. Osim u Belgiji, FN Herstal ima vlastitu tvrtku FN Manufacturing LLC. u gradu Columbiji u američkoj saveznoj državi Južnoj Karolini koja proizvodi jurišne puške FN SCAR i M16, puškomitraljeze M240 i M249 te ostalo oružje. S druge strane, tvrtka FNH USA koja se nalazi u Virginiji, bavi se prodajom oružja te marketingom i promicanjem branda FN Herstal u SAD-u. Neki od najuspješnijih proizvoda tvrtke bili su pištolji Five-seveN, automatske puške FN FAL, FN FNC, FN F2000, automat FN P90, puškomitraljez FN Minimi i ostali. Oružje tvrtke koristi se u vojskama preko 100 zemalja svijeta. Također, tvrtka se bavila i licencnom proizvodnjom oružja kao Uzi, M2 Browning, M16 i dr. Historija FN Herstal je 1889. osnovan u malom gradu Herstalu pokraj Liègea kao Fabrique Nationale d'Armes de Guerre (hrv. Nacionalna industrija oružja za rat). Prvotno je osnovana za proizvodnju 150.000 Mauserovih pušaka koje je naručila belgijska Vlada. Tvrtka je 1897. stupila u dugotrajni poslovni odnos sa Johnom Browningom, poznatim dizajnerom oružja. Početkom 1900-ih tvrtka je proizvodila automobile te je u Belgiji bila važan proizvođač motocikala (do 1965.) i kamiona (do 1970.). Pištolj FN Model 1910 korišten je u sarajevskom atentatu na austro-ugarskog prijestonasljednika Franza Ferdinanda što je bio povod za početkom 1. svjetskog rata. Jedno od modernijih oružja FN Herstala je automatska puška FN SCAR koja je izvorno namijenjena američkoj vojsci, preciznije: Američkoj jedinici za specijalne operacije (eng. U.S. Special Operations Command - SOCOM), 75. rendžerskoj pukovniji (eng. 75th Ranger Regiment) i Američkom marinskom korpusu (eng. U.S. Marine Corps). Zbog toga FN u američkoj saveznoj državi Južnoj Karolini ima vlastitu tvrtku FN Manufacturing LLC. za proizvodnju oružja za američko tržište. Proizvodi Izvori Vanjske veze Službena web stranica FN Herstala Službena web stranica podružnice FNH USA Službena web stranica podružnice FN Manufacturing LLC. Arhivirano 2010-01-14 na Wayback Machine-u Proiyvodni asortiman FNH USA 2009. Dick Kramer FN Artwork